Na raňajky si môžeme pripraviť jogurt, krupicovú kašu, waffle, čerstvé kváskové croissanty a najnovšie už aj flognarde. Zoznámte sa s touto nezvyčajnou ovocnou omeletou.
INGREDIENCIE:
80 g špaldovej hladkej múky
150 g mlieka
1/2 PL materského kvásku
500 g jahôd
1/4 ČL mletej škorice
1/4 ČL mletého kardamómu
1/4 ČL vanilky
40 g rozpusteného masla
3 vajcia
4 PL trstinového cukru
štipku soli
POSTUP:
1. Do misky alebo väčšieho pohára dáme múku, mlieko a kvások. Poriadne rozmiešame, aby sme dostali homogénnu zmes bez hrudiek.
2. Zmes prekryjeme fóliou a necháme na linke 1-2 hodiny kvasiť.
3. Formu na koláč vymastíme maslom a vysypeme hladkou múkou.
4. Jahody umyjeme, očistíme a nakrájame na plátky. Vyložíme nimi dno formy.
5. Na jahody dáme škoricu, kardamón a vanilku.
6. V miske si metličkou našľaháme vajcia s 3 lyžicami cukru. Pridáme rozpustené maslo, prekvasenú múčnu zmes a nakoniec štipku soli.
7. Našľaháme všetko spolu a zmes nalejeme na jahody. Povrch posypeme poslednou štvrtou lyžicou cukru a dáme piecť do rozohriatej rúry na 220´C na cca 25 minút.
Dobrú chuť!
Prečítajte si aj:
Päť slovenských miest bude od pondelka do piatku dejiskom jubilejného desiateho ročníka Godzone turné. Projekt zastrešuje Združenie kresťanských spoločenstiev mládeže.
Rádio LUMEN si môžete naladiť v Lendaku od júna 2017 na novej frekvencii 92,9 MHz. Prečítajte si, čo sa dialo počas našej návštevy v tejto farnosti.
Medzi zakladateľov Rádia LUMEN môžeme prirátať biskupa Pavla Hnilicu. Práve on prišiel s myšlienkou založiť slovenské kresťanské rádio.
V sobotných reláciách Od ucha k duchu vám 1x mesačne ponúkame prorodinné témy. Pozrite si o čom sme hovorili v sobotu 3.11.
V utorok 6.11. spomíname na prvého redaktora nášho rádia. Aký bol Ján Jamrich? Čítajte v článku...
Vaše úmysly 13.11.2018